laion/Wikipedia-Exotic huggingface dataset:
Axel Munthe

Axel Martin Fredrik Munthe (31. oktoober 1857 Oskarshamn – 11. veebruar 1949 Stockholm) oli rootsi arst ja kirjanik, keda rohkem tuntakse tema autobiograafilise teose "San Michele raamat" järgi. Munthe abiellus oma esimese abikaasa Ultima Hornbergiga 24. novembril 1880. Hornberg oli rootslane, kellega Munthe tutvus kunstiõpingute ajal Pariisis. Abielu lahutati vähem kui kümne aasta pärast. Aastal 1892 abiellus Ultima uuesti rootsi töösturi Gustaf Richteriga. Aastal 1893 sündis sellest abielust poeg. Aastal 1895 Ultima suri. Aastal 1907 abiellus Munthe inglase Hilda Pennington-Melloriga. Neil oli kaks poega, Peter ja Malcolm Munthe. Hilda oli aristokraat, kelle perel olid Inglismaal märkimisväärsed valdused. Abielu kestis Axeli surmani 1949; Hilda ise elas 1967. aastani. Munthe ravis Napolis katku ja oli rahva seas väga populaarne. Psühhiaatriliste haiguste ravimisel vältis Munthe arstimite väljakirjutamist patsiendile nii palju kui võimalik, kasutades selle asemel raviks hüpnoosi, muusikat ja muid alternatiivseid vahendeid. Lootusetutes olukordades – näiteks marutõve korral, kui patsienti ootas ees ainult pideva valu ja hulluse aeg, mis vältimatult surmaga lõppes – pooldas ta eutanaasia kasutamist. Ta oli ka kaudselt seotud Louis Pasteuri uuringutega marutõvevastase vaktsiini väljatöötamisel. Tema raamat "San Michele raamat" (1929) on tõlgitud vähemalt 45 keelde. See on üks 20. sajandi menukamaid kirjandusteoseid. Selle eri keeltes ilmunud tõlkeid saab näha Axel Munthe majamuuseumis. Munthe kirjutas raamatuid varemgi, "San Michele raamat" on tema viimane teos. Tema esimesed raamatud ei saanud eriti tuntuks ja tänapäeval pole neid kuigivõrd välja antud. Eestikeelsena on "San Michele raamat" välja antud 1938 ja 1940 Tallinnas, 1952 Torontos ning taas Tallinnas 1992 (kirjastus Monokkel) ja 2006 (kirjastus Penikoorem). Raamatu on eesti keelde tõlkinud Heino Meister. Capri saarel oli Munthe ja ta kaasa headeks sõpradeks Jakob von Uexkülli pere. Uexküll, Gudrun 1964. Jakob von Uexküll: Seine Welt und seine Umwelt. Hamburg: Wegner.
Red River (täpsustus)

Red River (inglise keeles 'punane jõgi') on vähemalt kahe erineva jõe nimi Põhja-Ameerikas: Red River, Mississippi lisajõgi Red River, jõgi Nelsoni jõgikonnas.
Hentij

Hentij (mongoli Хэнтий) on mäestik Mongoolias. Kõrgus kuni 2800 meetrit.
Dan Põldroos

Dan Põldroos (6. märts 1970 Tallinn – 5. mai 2007 Tallinn) oli eesti näitleja. Ta lõpetas 1992. aastal Tallinna Konservatooriumi lavakunstikateedri 15. lennu. 1991–1992 oli ta Ugala Teatri ja 1992–1999 Eesti Draamateatri näitleja. Tema tuntumad lavarollid olid Muna Endel Andrus Kivirähki romaani järgi tehtud näidendis "Rehepapp", Joseph Porter Pitti tegelaskuju Tony Kushneri näidendis "Inglid Ameerikas" ja Jörgen Tesmani karakter Henrik Ibseni lavateoses "Hedda Gabler". Laiemalt sai ta tuntuks rollidega telesarjades "Wigla Show", "V.E.R.I." (1995–1997) ja "Wremja" (2001–2003). Ta on mänginud filmides "Lammas all paremas nurgas", "Ruudi" ja "Jan Uuspõld läheb Tartusse". Peter Smith (Delaney Mee maik, 1991, diplomilavastus Ugalas) Parfjon R. (Dostojevski ja Rohumaa Kosjakased – 2 (Idioot), 1992, diplomilavastus Ugalas) Juku (Saluri Meie kallis osmik, 1992 Ugalas) osaline (Õunapuu ja Saarepera Sannikovi maa ehk Paavsti mesinädalad, 1993 Paabel Visiooniga Von Krahli Teatris) Jörgen Tesman (Ibseni Hedda Gabler, 1993) kolmas politseinik Fox jt (O’Brieni Kolmas politseinik, 1995) Sebastian (Baueri Ühe võõra silmades, 1995) Joseph Porter Pitt (Kushneri Inglid Ameerikas, 1996) Johannes Brahms (Holmi Schumanni öö, 1996) Ants Laikmaa (Sarapuu Sinine puri, 1996 Variuses) Aadam (Kivirähki Atentaat, 1997) Gustaf Fröding (Sarapuu Legend Graalist, 1997 Variuses) Eduard Vilde (Sarapuu Tervist, härra Vilde!, 1999 Variuses) osaline (Kalli Kassikuld, 1999 Vanalinnastuudios) Scapin (Molière’i Scapini kelmused, 2000 Ugalas) Muna Endel (Kivirähki Rehepapp, 2001 Draamateatris) Bernard (Camoletti Pidžaama kuuele, 2004 Endlas) Harri Haavel juunior (Porteri Suudle mind, Kate!, 2004 Endlas) 1998–2000 – Wigla show 1995–1997 – V.E.R.I. 2001–2003 – Wremja 2007 – Sipelga 14 1992 – Lammas all paremas nurgas 1994 – Jüri Rumm 1996 – Ma armastan sind 2006 – Ruudi 2007 – Jan Uuspõld läheb Tartusse Pille-Riin Purje, "Aitab naljast! Legend Dan Põldroosist". Kirjastus Fookus Meedia, Tallinn 2011, 336 lk; ISBN 9789949477128 Dan Põldroos oli abielus Eesti moekunstniku Ketlin Bachmann-Põldroosiga. Paaril sündis 2006. aastal tütar Aleksandra. Tema poolõde on näitleja Kata-Riina Luide. Dan Põldroos suri 5. mail 2007 kodus une pealt. In memoriam Dan Põldroos Dan Põldroos andmekogus IMDb (inglise)
Culebra

Culebra on saar Puerto Rico ja Neitsisaarte vahel või Neitsisaarte lääneosas. Pindala 26 ruutkilomeetrit. Saar on künklik, kõrgus kuni 197 meetrit. Koos 23 rannalähedase väikesaarega moodustab Puerto Rico Culebra valla. Saarel on varem nimeks olnud Isla Pasaje ja Isla de San Ildefonso. Saart tuntakse ka nimedega Isla Chiquita ja Ultima Virgen. Kuulub Ameerika Ühendriikidele. 2000. aastal elas saarel 1868 inimest.
Miksike

Miksike oli veebisait, mis oli mõeldud kasutajate poolt õppematerjali lisamiseks ja teiste kasutajate poolt lisatud materjalide lugemiseks. Saidil oli võimalik küsida abi kodustes ülesannetes ja vaba aega puudutavates küsimustes, samuti sai seal aidata teistel kasutajatel infot koguda ja selle eest koguda "pesupunkte", mille eest oli võimalik saada auhindu. Leheküljel oli võimalus pranglida ehk peast arvutada aja peale ja võtta osa ka muudest võistlustest. Miksikest arendas alates 1998 OÜ Miksike. Miksikese veebileht suleti 2022. aasta novembris. DataCamp Khan Academy Mindvalley https://web.archive.org/web/20190102160731/https://miksike.net/docs/koduopetaja/dom_uchitel_est.htm (vaadatud 02.01.2019) Kübarsepp, Iris (4. november 2022). "Ühe ajastu lõpp. Pranglimisega tuntuks saanud legendaarne Eesti veebileht läks kinni". arileht.delfi.ee. Vaadatud 04.11.2022. Miksike.ee
Rise of Nations

"Rise of Nations" on Big Huge Gamesi loodud ja Microsofti turustatav strateegiamäng. See anti välja 20. mail 2003. Mängus on võimalik valitseda erinevaid rahvaid ning arendada teadust, kaubandust, seadusi ja sõjandust koos teiste rahvastega. Võimalik on mängida arvutiga, kes juhib sel juhul teisi rahvaid, või läbi võrgu teiste inimestega. Eesmärgiks on vallutada võimalikult palju maad.
Maxentius

Maxentius (Imperator Caesar Divi Valerii Maximiani Marcus Aurelius Valerius Maxentius Augustus; sünninimi Marcus Valerius Maxentius; u 278 – 28. oktoober 312) oli Vana-Rooma keiser 28. oktoobrist 306 kuni surmani 28. oktoobril 312. Lisanimed: Herculius. Tapeti lahingus. Tema isa oli Maximianus.
Bari ringkond (Puntland)

Bari ringkond on Puntlandi ringkond (1. järgu haldusüksus). Ta on moodustatud Somaalia Bari ringkonna põhjaosast. Halduskeskus on Boosaaso. Teisele poole Karkaari mägesid jääb Puntlandi Karkaari ringkond, mis on moodustatud Somaalia Bari ringkonna lõunaosast. Qandala distrikt Caluula distrikt Iskushubani distrikt Bayla distrikt Baargaali distrikt Qardho distrikt (Qardho)
Guillermo Arriaga

Guillermo Arriaga Jordán (sündinud 13. märtsil 1958 Méxicos) on filmiauhinnale Oscar nomineeritud Mehhiko stsenarist ja filmiprodutsent. 2005. aasta Cannes'i filmifestivalil võitis ta parima stsenaariumi auhinna filmi "The Three Burials of Melquiades Estrada" eest. Ta on kirjutanud stsenaariumid filmidele "Amores perros" (2000), "21 grammi" (2004) ja "Paabel" (2006). Guillermo Arriaga andmekogus IMDb (inglise)
24 (seriaal)

"24" on Emmy ja Kuldgloobusega pärjatud USA põnevusseriaal, mille stsenaristid on Joel Surnow ja Robert Cochran. Sarja "24" tegevus toimub reaalajas, kus iga osa näitab ühte tundi terrorismivastase üksuse (Counter Terrorism Unit – CTU) agendi Jack Baueri elust ja iga hooaeg vastavalt tema 24-tunnist ööpäeva. Praegu on USAs näitamisel sarja kaheksas hooaeg. Eestis näitas sarja kahte esimest hooaega telekanal TV3. Sarja on näidanud ka Eesti Televisioon. RTL2 & FOX (ametlik) Wiki24 24 andmekogus IMDb (inglise)
Kiefer Sutherland

Kiefer William Frederick Dempsey George Rufus Sutherland (sündinud 21. detsembril 1966 Londonis Suurbritannias) on Emmy ja Kuldgloobuse auhinnaga pärjatud Kanada filminäitleja, -produtsent ja -lavastaja. Ta on tuntud eeskätt Jack Baueri kehastajana telesarjas "24" ning filmidest "The Lost Boys", "Phone Booth" ja "Stand by Me". Ta vanemad on näitlejad Donald Sutherland ja Shirley Douglas. Kiefer Sutherland andmekogus IMDb (inglise) Kiefer-rocks fansite official
Ward Cunningham

Howard G. "Ward" Cunningham (sündinud 26. mail 1949) on USA programmeerija, keda peetakse wiki rajajaks. Ward Cunninghami koduleht
WikiWikiWeb

WikiWikiWeb või lihtsamalt WikiWiki või ka Wiki on esimene viki. See asub Portland Pattern Repository serveris ning sisaldab erinevaid teemasid ning arutelusid tarkvara projekteerimise kohta. Terminit "wiki" on hakatud kasutama ka teiste sarnaste veebisaitide kohta, tuntum neist on Wikipedia. c2.com/cgi/wiki WikiWikiWeb
Säinas

Säinas (Leuciscus idus) on karpkalaliste seltsi kuuluv kala. Kasvab 30–50 cm pikkuseks. Küljed on hõbedased, selg mustjasrohekas, kõhualune valge, osa uimedest on punakat värvi. Tavalise säina kõrval on tuntud ka kollaka värvusega kuldsäinas, mis on säinast aretatud. Säinas elutseb nõrga vooluga jõgedes ja järvedes, samuti leidub teda riimveelises rannikumeres. Levinud on Alpidest põhja pool Kesk- ja Ida-Euroopas, samuti Balkanil. Eestis on levinud rannikumeres ja sellistes Emajõega ühenduses olevates järvedes nagu Võrtsjärv ja Peipsi järv. Kudemisperiood on märtsist maini. Eesti kalade süstemaatiline nimestik Säinas andmebaasis eElurikkus Säinas Tartu Ülikooli loodusteaduslikus veebipõhises õpikeskkonnas Leili Järv. Eesti vete kalu. Säinas.. Ajakiri Kalastaja
Kahekroonine münt (1932)

1932. aastal vermitud kahekroonine münt on Eesti Vabariigi esimene meenemünt. Mündiga tähistati Tartu Ülikooli asutamise 300. aastapäeva ning neid vermiti Riigi Trükikojas 100 000 tükki. Numismaatikute hulgas on münt tuntud "Ülikool". Münt oli mõeldud kasutamiseks igapäevases käibes, kuid kuna rahvas hoidis neid münte mälestuseks, siis oli Eesti Pank sunnitud sularahavajaduste rahuldamiseks emiteerima täiendavalt nn tavalisi, Toompea lossiga kahekrooniseid münte. Et vältida järsku rahahulga suurenemist üle Rahaseaduses määratud ulatuse, tuli antud meenemündi kasutamine seadusliku maksevahendina lõpetada – nii oligi see münt rahana kasutusel vaid veidi üle kahe aasta, 30. juunist 1932 kuni 15. detsembrini 1934. Münt on hõbehalli värvi ja kaalub 12 grammi, läbimõõt on kolm sentimeetrit ning selle serv on sile. Günther Reindorffi kujundatud esiküljel on Eesti Vabariigi suur riigivapp, sõnad "Eesti Vabariik" ja vermimise aasta "1932". Georg Westenbergi kujundatud tagaküljel on Tartu Ülikooli peahoone legendiga "UNIVERSITAS TARTUENSIS 1632–1932" ning nimiväärtus "2 krooni". Toompea lossiga kahekroonine münt aastast 1930 Kahekroonine münt (1992) Tartu Ülikooli asutamise 370. ja taasavamise 200. aastapäeva meenemünt
Aasid

Aasid (vanapõhja Æsir 'vaiad', ainsuses Áss; germaani algkeeles *ansuz) on skandinaavia mütoloogias noorem jumalatesugu (vanem jumalatesugu on vaanid). "Noorema Edda" järgi elavad kaksteist aasi jumalate asupaigas Asgardis. Nad valitsevad maailma ja inimeste üle, kuid neid piirab saatus, mida täiel määral teavad üksnes nornid. Neile omistatakse tugevust, võimu ja jõudu. Nad on üsnagi inimesetaolised, nende igapäevaelu on maine. Nad on surelikud nagu inimesedki. Ainult Iduni õunad hoiavad neid noorena, kuni peaaegu kõik neist tapetakse Ragnarökis. Aaside sugu koosneb sõjakatest jumalustest, sellal kui vaanid on pigem viljakusjumalad. Ühe teooria järgi kujutavad vaanid endast mälestust indoeuroopaeelsest rahvast, kelle kultuur muudeti sissetungivate indoeurooplaste poolt omamoodi sünkretismiks. Selle teooria järgi vastavad aasid indoeurooplaste jumalatele. Vaanide sõda, kus mõlemad jumalate sood omavahel võitlevad ja mis lõpeb rahu sõlmimisega ja pantvangide vahetamisega (mis toob kaasa meile tuntud vaanide jõudmise aaside juurde), esindab nende rahvarühmade vahelist kontakti.
Heino Aassalu

Heino Aassalu (aastani 1945 Heino Klaup-Pohla; 27. juuli 1932 Tallinn – 20. veebruar 2000 Tallinn) oli eesti koreograaf, tantsupedagoog ja tantsukriitik. Aastatel 1943–1953 oli ta Estonia teatris statist ja tantsija. Ta lõpetas 1954 Eesti Riikliku Koreograafilise Kooli, kus teda juhendas rahvatantsu alal Ullo Toomi. Seejärel täiendas ta ennast Budapestis, Moskvas, Leningradis ja mujal. Alates 1955. aastast oli ta ühtekokku kümne üldtantsupeo eesotsas, aastail 1973–1990 pealavastaja ja kunstilise juhina, lisaks neidude liigijuht viiel noorte tantsupeol. Aastatel 1953–1997 töötas ta Rahvakultuuri Arendus- ja Koolituskeskuses tantsu peaspetsialistina, 1990–97 ka Tallinna Pedagoogikaülikoolis tantsu- ja balletiajaloo lektorina. Ta juhtis ansambleid Kullaketrajad ja Randlased ning lõi üle 40 rahvatantsukirjelduse. Ta lavastas tantse teatrites, Tallinnfilmis ja varieteedes ning kontserdikavu, mis tutvustasid Eesti tantsukunsti välisriikides. Ta oli paljude tantsuteemaliste raamatute autor või toimetaja. Heino Aassalu on maetud Tallinna Metsakalmistule. 1974 Eesti NSV teeneline kunstitegelane 1985 Eesti NSV rahvakunstnik 1987 Ullo Toomi nimeline rahvatantsustipendium 1989 Priit Põldroosi nimeline auhind 1999 Anna Raudkatsi rahvatantsustipendium 1999 Eesti Kultuurkapitali rahvakultuuri sihtkapitali aastapreemia (rahvatantsuloo talletamine ja vahendamine ning erialaste teatmeteoste koostamine) 2001 Priit Põldroosi nimeline auhind (postuumselt; koos Kalju Haani, Vilma Paalma, Mall Põldmäe, Mare Põldmäe, Reet Neimari, Tiina Ritsoniga)
Aastaraamat

Aastaraamat on enamasti igal aastal ilmuv jätkväljaanne. Nagu ajakirjadelgi, on neil tavaliselt ISSN, mitte ISBN. Üldaastaraamatud võtavad kokku aasta sündmused. Nendele on lähedased entsüklopeediate aastaraamatud. Ajalookirjutuses on üldaastaraamatud kroonikad ja annaalid. Asutuste, organisatsioonide ja seltside aastaraamatutes on peale artiklite ka tegevusaruanne. Eri aastate aastaraamatutel võivad olla ka erinevad üldteemad. Eestis igal aastal ilmub "Eesti Statistika Aastaraamat". Pikka aega on ilmunud Eesti Looduseuurijate Seltsi aastaraamat ja Eesti Geograafia Seltsi aastaraamat. Annaalid Eesti Akadeemilise Orientaalseltsi aastaraamat Eesti Kennelliidu aastaraamat Eesti Kirjameeste Seltsi aastaraamat Eesti laevanduse aastaraamat Eesti Panga aastaraamat Eesti Rahva Muuseumi aastaraamat Eesti statistika aastaraamat Emakeele Seltsi aastaraamat Muinsuskaitse aastaraamat Tartu Observatooriumi aastaraamat Eesti spordi aastaraamat
Rahvusvaheline Rekonstrueerimis- ja Arengupank

Rahvusvaheline Rekonstrueerimis- ja Arengupank (ka Rahvusvaheline Rekonstruktsiooni- ja Arengupank, inglise International Bank for Reconstruction and Development, lühendina IBRD) on rahvusvaheline finantseerimisasutus, mis pakub laene keskmise suurusega sissetulekutega arengumaadele. IBRD on esimene viiest liikmesasutusest, mis moodustavad Maailmapanga Grupi, ning selle peakorter asub Ameerika Ühendriikides Washingtonis. IBRD asutati aastal 1944 Teisest maailmasõjast laastatud Euroopa riikide ülesehitamise rahastamiseks. Rahvusvahelist Rekonstrueerimis- ja Arengupanka ning selle soodustingimustel laene pakkuvat allasutust Rahvusvahelist Arenguassotsiatsiooni koos tuntakse Maailmapangana, kuivõrd neil kahel organisatsioonil on ühine juhtkond ja töötajaskond. Maailmapank Maailmapanga Grupp
Cecil B. DeMille'i nimeline elutööauhind

Cecil B. DeMille'i nimeline elutöö auhind (inglise keeles Cecil B. DeMille Award) on Kuldgloobuse raames alates 1952. aastast välja antav auhind saavutuste eest filmikunstis. Auhind nimetati ühe edukaima filmitegija Cecil B. DeMille'i (1881–1959) auks.
Maailmasõda

Sõna "maailmasõda" kasutati algul Esimese maailmasõja (1914–1918) kohta. Teise maailmasõja (1939–1945) tõttu kasutatakse seda sõna hiljem harva ilma täpsustuseta. "Maailmasõda" on Niall Fergusoni ajalooteos. Kolmas maailmasõda
Aastarõngad

Aastarõngad ehk aastaringid on mitmeaastase taime, eriti puu ristlõikes nähtavad ümmargused puidu tekstuuri jooned. Aastarõngad tekivad ainult seal, kus kliimatingimuste tõttu kambiumirakkude jagunemine ajutiselt vaibub. Seda võivad põhjustada talved aastaajakliima puhul või kuivaperioodid lähistroopilistes ja troopilistes piirkondades, mis võivad vahelduda ka poole aasta tagant (poolaastarõngad). Puu kambiumikihist moodustub ühe aastaga tavaliselt üks aastarõngas. Igal kasvuperioodil lisandub puutüves selle välispinnale õhuke puidukiht, mida tüve ristlõikes nähtava kuju järgi nimetatakse aastarõngaks. Iga aastarõngas koosneb kahest vööndist: heledamast (kevadpuit) ja tumedamast (hilispuit). Kevadpuit näib ristlõikes heledamana, sest vegetatsiooniperioodi algul toodab kambium trahheiidirakke, mis on suuremõõtmelised ja õhukeseseinalised. Tumedamana näiv hilispuit koosneb paksuseinalistest ja väiksemamõõtmelistest trahheiididest. Aastarõngaste laiuse järgi otsustatakse puutüve ra­diaal­se juurdekasvu üle, nende arvu järgi määra­takse puu vanus, nende laiuse muutumise iseloom on tähtis den­dro­kronoloogias. Mitmetel pehmetel lehtpuudel (kask, haab, pärn) on aastarõngad raskesti eris­tatavad. Aastarõngad peegeldavad, millistes tingimustes puu kasvas. Kasvu mõjutavad sademed, toitainete hulk maapinnas, päikesevalguse hulk ja temperatuur. Eeldatavalt mõjutab ilmastik kogu piirkonna puude aastarõngaste laiust ühtemoodi, st lähedastes kasvutingimustes kasvanud puude aastarõngad moodustavad sarnase mustri. Ilmastik põhjustab kord laiemate, kord kitsamate rõngaste kasvamist, mille tagajärjel tekib puudel iseloomulik aastarõngalaiuste muster, mille järgi saab kindlaks teha, kas võrreldavad puud on kasvanud samal ajal või mitte. Äärmuslikes ilmastikuoludes võib ühel vegetat­siooniperioodil moo­dus­tuda kaks aastarõngast (sisemine on vääraastarõngas), aastarõngas olla katkev või aastarõngas jääda üldse moo­dustumata (sa­ge­damini vanematel puude tüve alu­mises osas). Pseudoaastarõngad on silmatorkavad kõikumised puidu moodustumise kulus (tiheduse kõikumised), mis ei ole seotud kambiumirakkude jagunemise vaibumisega. Aastarõngaste uuringuid kasutatakse puude vanuse määramisel, samuti paleoklimatoloogias, dendrokronoloogias jm. Dendrokronoloogiline dateerimine [kõdulink]. Vaadatud 29.09.2013. E.Laas, V.Uri, M. Valgepea. Metsamajanduse alused, Tartu: Tartu Ülikooli Kirjastus, 2011. The Technique of Dendrochronology as Applied to Stringed Instruments of the Orpheon Foundation. Vaadatud 29.09.2013. Mida kasulikku annab aastarõngaste uurimine?. Vaadatud 29.09.2013.
Aašram

Aašram (sanskriti keeles आश्रम, āśrama (ā 'suunas' + √śram 'pingutama')) on hinduistlikus traditsioonis erakla, mis tavaliselt on tekkinud mingi pühamehe ümber ja kus tegeldakse saadhanaga (vaimse enesearendusega). Läänemaades nimetatakse aašramideks ka kommuunilaadseid meditatsioonikeskusi. Lilleoru
Aažio

Aažio (itaalia aggio) on vahe väärtpaberi tegeliku hinna (börsihind, kurss, turuväärtus) ning sellest madalama nominaalhinna (nimiväärtus, nominaalväärtus) vahel. Aažioks nimetatakse ka väärtpaberi müügist saadud tulu. Disaažio Ažiotaaž
Ažiotaaž

Ažiotaaž ehk aažiospekulatsioon on finantsspekulatsioon, mis põhineb aažiol. Ülekantud tähenduses nimetatakse ažiotaažiks olukorda, kus kired möllavad.
Na

Na või NA võib tähendada: Na, naatriumi keemiline tähis na, eestikeelne relatiivse helikõrguse silpnimetus na, nauru keele ISO kood NA, Noradrenaliini lühend Nahumi raamat .na
Billie Joe Armstrong

Billie Joe Armstrong (sündinud 17. veebruaril 1972 Oaklandis California osariigis) on USA laulja. Ta on bändi Green Day laulja ja kitarrist. Billie Joe Armstrong elab Oaklandis California osariigis. Billie Joe Armstrong sündis Oaklandis ja kasvas Rodeos California osariigis. Ta sündis kuuest lapsest noorimana. Tema ema on Ollie Jackson (sündinud 3. märtsil 1932) ja isa Andy Armstrong (23. august 1928 – 16. september 1982). Kui Billie Joe oli 10-aastane, suri ta isa vähki. Laul "Wake Me Up When September Ends" on sündinud valust, mille põhjustas isa surm. Billie Joe hakkas bändi Green Day tegema aastal 1987, olles vaid 15-aastane. Algul oli bändis neli liiget: Billie Joe Armstrong, Mike Dirnt, Al Sobrante ja Sean Hughes. Billie ja Mike mängisid kitarri, Al Sobrante trumme ja Sean Hughes bassi. Tal on abikaasa Adrienne (sündinud 6. oktoobril 1969, abiellusid 2. juulil 1994) ning pojad Joseph Marciano (sündis märtsis 1995) ja Jakob Danger (sündis 12. septembril 1998). Billiel on viis õde-venda. Foto
Aatomifüüsika

Aatomifüüsika on füüsika haru, mis uurib üksikuid aatomeid. Varem peeti termineid "aatomifüüsika" ja "tuumafüüsika" sünonüümideks, kuid neil tehakse vahet: tuumafüüsika on keskendatud aatomi tuumas toimuvate protsesside uurimisele, samas kui aatomifüüsika põhiline uurimisvaldkond on aatomi elektronkate, selle moodustumine ja käitumine ergastatud olekutes. Aatomifüüsikas uuritakse üksikute aatomite (ja ioonide) vastastikust mõju teiste aatomite või ioonidega, tahkiste, valguse ja elektriväljaga. Samuti elektronide jaotumist kvantmehaanilistele energiatasemetele (elektroni kvantolekud), elektronide eri energiatasemete vahel liikumisel tekkivaid spektraaljooni, keemiliste elementide perioodilisussüsteemi ning keemilise sideme füüsikalist alust. Üksikute aatomite uurimisel ei ole uurimistulemused mõjutatud molekuli või tahke keha kristallstruktuuri moodustamisel tekkivatest vastasmõjudest aatomite vahel.
Mike Dirnt

Mike Dirnt (õieti Michael Ryan Pritchard; sündinud 4. mail 1972 Berkeleys Californias) on USA muusik. Ta on bändi Green Day bassist. Mike Dirnt elab California osariigis Oaklandis.
Tuumalaev

Tuumalaev ehk aatomilaev on laev, tuumaallveelaev, jäälõhkuja, mille liikumapanemiseks ja käitamiseks kasutatakse selle pardal paiknevat tuumaenergial (tuumareaktor) toimivat jõuallikat, tavaliselt mitmeastmelist auruturbiini. Tuumalaevadel -allveelaevadel kasutatakse enamasti energia ülekandeks kõrgsurve aurukatelt, mille võimsus ulatub kuni 100 megavattini. Selline aurugeneraator (katel) toodab veeauru, mis juhitakse tavaliselt auruturbiini, mis omakorda käitab, kas otse sõukruvisid või neid ringiajavaid elektrimootoreid toitvat elektrigeneraatorit ja teisi abiseadmeid. Tuumalaevad on peamiselt sõjalaevad, kuigi kasutatakse ka tsiviilotstarbelisi tuumalaevu. Tsiviilotstarbeliste tuumalaevade loend
Dhaka

Dhaka on Bangladeshi pealinn ja suurim linn. Ta asub Buriganga jõe kaldal. Elanike arv koos eeslinnadega on rohkem kui 11 miljonit inimest. Guinness World Records 2019  Dhaka – pildid, videod ja helifailid Wikimedia Commonsis Linna koduleht
Aatomilaser

Aatomilaser on aatomitest koosneva koherentse osakeste kiire allikas. Aatomilaseri aluseks on Bose-Einsteini kondensaat, pilv identseid bosonitest aatomeid, mis kõik on põhiolekus ja kirjeldatavad ühise lainefunktsiooniga. Magnetlõksu abil hoitakse seda ühe koha peal paigal. Raadiosageduskiire abil tekitatakse magnetpuuris lekk, ning raskusjõu toimel väljub koherentne ainekiir. Nimetus "aatomilaser" on pisut eksitav, sest esiteks emiteerib traditsiooniline laser elektromagnetkiirgust ja teiseks ei ole sellised traditsioonilised laserimehhanismid nagu stimuleeritud kiirgus ja pöördhõive aatomilaseri puhul üldse mängus. Praegu kuuluvad aatomilaserid alusuuringute valdkonda. Tulevased rakendused võivad kuuluda aatominterferomeetria, nanotehnoloogia ja täppismõõtmiste valdkonda. Aatomilaseri realiseeris esimesena 1997 Wolfgang Ketterle, kes sai sellega seoses 2001. aastal Nobeli füüsikaauhinna.
Naypyidaw

Naypyidaw on Myanmari pealinn. Pealinn viidi Yangonist üle 7. novembril 2005. 2005. aastal hinnati elanike arvu 97 400 inimesele. 2014. aasta rahvaloenduse andmetel oli elanike arv 1 158 367. Sellega on Naypyidaw Myanmari suuruselt teine linn. 2010. aastani oli Naypyidaw Mandalay piirkonnas. Sestpeale on Naypyidaw omaette liiduterritoorium.
Bandar Seri Begawan

Bandar Seri Begawan on Brunei pealinn ja suurim linn.